**Стручна пракса 4**

Поштоване колегеницеиколеге,

Предмет Стручна пракса 4 осмишљен је као скуп ваших практичних активности и обједињавање стечених знања у досадашњем школовању. Она обједињује предмете које се баве развојем дечјих вештина (физичко, музичко, ликовно) и као таква по својој природи окренута је дечјој игри и њеном васпитно-образовном аспекту. Циљ овог предмета је да студенти кроз практични рад у вртићу на завршној пракси обједине стечена знања и овладају њиховом практичном применом. Студенти (препоручује се рад у групама од 3 члана) осмишљавају, реализују и презентују Интегрисани методички пројекат и на тај начин демонстрирају функционалност знања и вештина стечених у досадашњем школовању. Рад на пројекту студенти бележе, документују и уз презентацију бране пред комисијом на испиту.

Због свима нама познатих околности, реализација Интегрисаног методичког пројекта овог пута неће бити у вртићу са децом али ће садржати све остале потребне компоненте које ће потврдити вашу компетентност за рад са предшколцима.

**Интегрисани методички пројекат**

Пројекат који студенти реализују у оквиру Стручне праксе 4 замишљен је као интегрисана методичка пракса са осмишљеном интеграцијом методике музичког, физичког и ликовног васпитања. Студенти осмишљавају, реализују, документују и презентују све активности које реализују у оквиру пројекта. Сами бирају тему, облике рада и завршни пројекат – активност. Досадашња пракса показала једа се студенти најчешће одлучују за реализацију ритмичко плесне импровизације (препоручујемо), али она је само једна од могућих облика рада.

Документовање свих активности са описом, фотографијама и видео снимцима студенти предају као Word document. Презентацију у којој су приказани само најважнији детаљи пројекта студенти предају у PowerPoint формату.

**Оцењује се:**

Педагошка оправданост Пројекта

Примена знања и вештина из методика и педагогије

Присутност игре у вапитно-образовном раду

Дигитална писменост и креативност

Презентација, њена композиција, структура и концизност

Јавни наступ и вештина презентовања

Методолошка доследност

**Презентација мора да садржи:**

Образложење теме и оквирни план

Предактивности (циљеви и задаци, место одржавања, средства, опис, фотографије, видео…). Препоручујемо 2 до 3 по методици (ликовно, физичко, музичко + могуће корелације са осталим васпитно-образовним областима).

Активности из свих методика. Студенти у датим околностима сами одрађују практични део ових активности и документују их (цртежи, слике, костими, сценографије, усвајање кореографије, покрета, текст песама, музике, певање, свирање и сл…). Такође, препоручујемо 2 до 3 активности по методици, њихову квалитетну реализацију и документовање кроз фото, видео и аудио документацију. Нема потребе да се за сваку активност ради писана припрема али кључне методичке одреднице морају се навести.

Завршни пројекат. Раније је то био видео снимак дечје плесне драматизације или неког од облика завршног рада. Овог пута студенти ће преузети улогу деце. (Савет: када будете осмишљавали пројекат имајте на уму како ће те га презентовати).

Број страница и слајдова није ограничен али, како је већ наведено, оцењиваће се презентовање, концизност и тренспарентност.

Консултације:

Проф Александар Васић vasic@vaspks.edu.rs

Проф Ирена Станишић irenas@vaspks.edu.rs

Проф Немања Панић panic@vaspks.edu.rs

Проф Марјан Митић marjanmitic@gmail.com